|  |
| --- |
| **Mikrohitel tájékoztató:** |
| **1. A PROGRAM CÉLJA** A Magyar Vállalkozásfejlesztési Alapítvány az országos megbízotti hálózatát képező Helyi Vállalkozói Központok közreműködésével a kis- és középvállalkozások fejlesztése, valamint tevékenységük támogatása érdekében működteti a Mikrohitel Programot. A Mikrohitel Program általános célja a kisvállalkozások támogatása pénzügyi segítségnyújtással és tanácsadással, elsősorban azon a speciális területen, ahol a kisvállalkozások igényeit a kereskedelmi bankok jelenleg nem tudják kielégíteni. A Program másik célja, hogy a támogatás eredményeként ezek a vállalkozások mihamarabb a kereskedelmi bankok ügyfeleivé váljanak.  **2. A PÉNZÜGYI SEGÍTSÉGRE VALÓ ALKALMASSÁG** A Mikrohitel Program pénzügyi segítségét igénylő vállalkozó és vállalkozása meg kell, hogy feleljen bizonyos követelményeknek. A pályázati dokumentációhoz szükséges formanyomtatványokat a Helyi Vállalkozói Központok biztosítják.  *A hitelkérelem benyújtására jogosult személyek*  Ha Ön saját vállalkozásával áll munkaviszonyban, csakúgy, mint vezető munkatársai és a cég főbb társtulajdonosai, vagy ha a cége bármilyen korlátlan felelősségu formában muködik, a következő feltételeket kell teljesítenie:   * nem lehet kifizetetlen tartozása, és tiszta kölcsönfelvevői múlttal kell rendelkeznie; * rendelkeznie kell az üzletvitelhez szükséges valamennyi készséggel és képesítéssel;   *Az alkalmas vállalkozás*  A meglévő, vagy tervezett vállalkozás formájától és tevékenységi területétől függetlenül teljesítheti az alkalmasság feltételeit. A Helyi Vállalkozói Központ (HVK) időről időre meghatározza azokat a tevékenységi területeket, melyek előnyt élveznek a pénzügyi segítségnyújtás elnyerésében.  Vállalkozása **nem alkalmas** a pénzügyi segítségnyújtásra, ha az törvénybe ütköző módon muködik, vagy a HVK úgy ítéli meg, hogy a tevékenység társadalmi, erkölcsi vagy vallási értékeket sért, illetve, ha várhatóan rontja a HVK vagy a Magyar Vállalkozásfejlesztési Alapítvány hírnevét.  Az alkalmas vállalkozás életképes, vagy rendelkezik az életképesség lehetőségével. A vállalkozásnak, mikor először folyamodik hitelért, a következő feltételeknek kell megfelelnie:   * a cégnyilvántartásba bejegyzett vagy bejegyzésre jogosult vállalkozásnak, vállalkozói igazolvánnyal rendelkező vagy arra jogosult vagy egyéb vállalkozásra alkalmas jogosítvánnyal rendelkező személynek kell lennie; * a vállalkozás által foglalkoztatott alkalmazottak száma nem haladhatja meg a kilenc főt; * a vállalkozás éves nettó árbevétele vagy mérlegfőösszege legfeljebb 2 millió eurónak megfelelő forintösszeg lehet; * a vállalkozás magyarországi székhelyu, a külföldi tulajdonosi részarány nem haladhatja meg a 25%-ot; * olyan vállalkozás, amely nem elégíti ki a jelen pontban meghatározott alkalmassági kritériumokat, nem birtokolhatja a kérelmező vállalkozás tőkéjének vagy szavazati jogainak 25%-át vagy ezt meghaladó részét; * a vállalkozás mind az állam, mind az önkormányzat felé teljesíti adófizetési kötelezettségeit, nincs sem illeték, sem társadalombiztosítási járulék tartozása; * a vállalkozásnak más bank felé nem lehet lejárt hiteltartozása. * a cég nem áll sem csőd, sem felszámolás, sem végelszámolás alatt.   Ha Ön hiteligénylést nyújt be és/vagy most indítja be vállalkozását, a hitel teljes futamidejére vonatkozó üzleti és pénzforgalmi tervet kell benyújtania. A HVK ehhez formanyomtatványokat biztosít, melyeket a hiteligénylő tölt ki. Ezen felül az üzleti tervhez csatolni kell legalább a következő iratok másolatát:   * Vállalkozói Engedély, Társasági Szerződés, Cégbejegyzés (ha még nincs, akkor a Cégbejegyzési Kérelem); * a beruházási tervet alátámasztó iratokat (szándéknyilatkozat, árajánlat, adás-vételi előszerződés); * tulajdoni lapok, bérleti szerződések; * NAV igazolás, helyi adóigazolás; * értékesítési lehetőségek (szándéknyilatkozat, szerződés, előzetes megállapodás); * a zálogtárgy iratai (pl. tulajdoni lap hivatalos másolata, értékbecslés, adó- és értékbizonyítvány stb.); * muködési engedély az illetékes hatóságtól; * az előző évi adóbevallás és mérleg; * banki információ (a számlavezető banktól, vagy bármelyik korábbi számlavezető banktól).   **3. A HITEL KONDÍCIÓIA** *A hitelek célja:* A hitel célja gépek, berendezések, eszközök és más beruházások finanszírozása, a már meglévő üzleti tulajdon vagy bérelt infrastruktúra bővítése és/vagy fejlesztése, illetve a beruházáshoz kapcsolódó forgóeszközök biztosítása. A beruházási hitel esetén a beruházáshoz kapcsolódó forgóeszköz finanszírozásra fordítható összeg tevékenységtől függően a folyósított hitel 50%-a lehet. Lehetőség van csak forgóeszközhitel felvételére is.  A hitel összege: A mikrohitel felső összeghatára10.000.000 Ft.  *A hitel futamideje:* A hitel futamideje beruházási hitel esetén maximum 10 évig terjedhet. Forgóeszköz hitel esetén maximum 3 év.  A hitel folyósítása: A hitel 100 %-a a későbbi elszámolás kötelezettsége mellett előfinanszírozható. Az Üzleti Tervben vállalt beruházás, illetve fejlesztés megvalósításának igazolására a hiteligénylés beadásának dátumát követően keletkezett számlák és egyéb bizonylatok fogadhatók el.  *Saját erő:*A hiteligénylő által biztosított saját forrás mértéke 0%.  *A hitel felhasználásának határideje:*A hitel felhasználását a folyósítástól számított 60 napon belül meg kell kezdeni..  *Türelmi idő:* A törlesztés megkezdése előtti türelmi idő nem lehet több, mint 12 hónap. A kamattörlesztésre nem adható türelmi idő.  *Biztosíték:* A hitel biztosíték ellenében kerül folyósításra. A HVK által végzett értékelést követően a biztosítéknak legalább a hitelösszeg 100%-át kell fedeznie.  *Kamat:*A kamat havonta fizetendő, amely mértéke évi fix 3,9%. Késedelmes fizetés esetén a késedelmi kamat mértéke a lejárt tőkére az ügyleti kamaton felül évi 6,0% és a meg nem fizetett kamatra szintén évi 6,0%.  *Második és harmadik hitel felvétele:* Ugyanaz a vállalkozás legfeljebb háromszor kaphat hitelt a Mikrohitel Program keretében. A második és harmadik hitel csak akkor hagyható jóvá, ha a vállalkozás továbbra is megfelel a pályázati feltételeknek és az előző hitel első folyósítása óta legalább tizenkét hónap eltelt.   Az első folyósítástól számított 12 hónapon belül is felvehető második és harmadik mikrohitel, ha a vállalkozás korábbi tartozását maradéktalanul megfizette.  Az első hitel folyósítását követő 12 hónap után folyósított második vagy harmadik hitel esetében a fennálló tőketartozás és az újonnan jóváhagyott hitel együttes összege nem haladhatja meg az 10.000.000 forintot.  Ugyanannak a pályázónak nem lehet kettőnnél több fennálló hiteltartozása.  **4. A MIKROHITEL SZERZŐDÉS TÁMOGATÁS TARTALMA**  *A támogatás formája:* kedvezményes kamatozású kölcsön.  *A támogatás kategóriája:*a Mikrohitel Program a kedvezményes kamatozás miatt támogatásnak minősül a vonatkozó EU rendeletek alapján. A támogatás kategóriája: "D" , azaz csekély összegű (de minimis) támogatás. A hitelt kizárólag az EU- Szerződés 107. és 108. cikkének a csekély összegű támogatásokra való alkalmazásáról szóló 1407/2013/EU bizottsági rendelettel összhangban lehet nyújtani. A programtervezetben szereplő támogatás csekély összegű (de minimis) támogatásnak minősül, és csak abban az esetben egyeztethető össze az EU-Szerződés 107. cikk (1) bekezdésével, amennyiben az hozzájárul az adott térség fejlődéséhez, arányos a megoldani kívánt hátránnyal, valamint időben korlátozott és csökkenő mértékű.  Csekély összegű támogatás csak abban az esetben nyújtható, ha egy vállalkozásnak bármilyen forrásból, csekély összegű támogatási jogcímen odaítélt támogatás támogatástartalma - három pénzügyi év vonatkozásában - nem haladja meg a 200.000 eurónak, a közúti szállítási ágazatban a 100.000 eurónak megfelelő forint összeget.  Ezen a jogcímen nem részesülhetnek támogatásban (a) a halászati és akvakultúra ágazatban tevékenykedő vállalkozások; (b) a Szerződés I. mellékletében felsorolt mezőgazdasági termékek elsődleges termelésével foglalkozó vállalkozások, (c) valamint ezen termékek feldolgozásában vagy forgalmazásában tevékenykedő vállalkozások, amennyiben a támogatás összege az elsődleges termelőktől beszerzett vagy az érintett vállalkozások által forgalmazott ilyen termékek ára vagy mennyisége alapján kerül rögzítésre, illetve amennyiben a támogatás feltétele az elsődleges termelőknek történő teljes vagy részleges továbbadás; (d) az exporthoz közvetlenül kapcsolódó tevékenységekhez, (e) az import áruk helyet hazai áru használatától függő támogatások esetében, (f) a kereskedelmi fuvarozás terén működő vállalkozásoknak teherszállító járművek megvásárlására.  A mezőgazdasági, illetve halászati ágazat vállalkozásai részére folyósított támogatásokat az EU-Szerződés 107. és 108. cikkének a csekély összegű támogatásokra való alkalmazásáról a mezőgazdasági ágazatban szóló 1408/2013/EU bizottsági rendelettel összhangban lehet nyújtani.  Támogatás ezen ágazatoknál csak abban az esetben nyújtható, ha bármely hároméves időszakban bármely vállalkozás részére folyósított de minimis támogatás összege nem haladja meg a 15.000 eurót.  *A támogatástartalom igazolása:*a támogatásról szóló igazolást a kedvezményezettnek nyújtott támogatás tartalmáról és a támogatásra vonatkozó kategóriáról a Magyar Vállalkozásfejlesztési Alapítvány adja ki. |